1.pielikums

**PROJEKTĒŠANAS UZDEVUMS**

**Daudzdzīvokļu dzīvojamās mājas Kurzemes ielā 8, Līvānos, Līvānu novadā**

**atjaunošanai**

**Prasības pretendentam:**

Pretendentam ir pieredze 2 grupas ēku projektēšanā.

1. **Vispārīgas prasības:**
   1. Būvprojektu izstrādāt atbilstoši pastāvošajai likumdošanai.
   2. Būvniecības ieceres dokumentu sastāvs – būvprojekts minimālā sastāvā un būvprojekts.
   3. Topogrāfisko uzmērīšanu veic izpildītājs.

1.4**.** Projektētājs nodrošina nepieciešamo tehnisko noteikumu saņemšanu no attiecīgajām institūcijām.

1. **Izstrādājot būvprojektu, paredzēt sekojošas sastāvdaļas:**

2.1. Vispārīgo daļu;

2.2. Arhitektūras daļu:

- teritorijas sadaļu;

- arhitektūras sadaļu;

2.3. Inženierrisinājumu daļu:

- būvkonstrukcijas;

- ūdensapgādi un kanalizāciju;

- apkuri;

- vēdināšanu (ventilācijas kanālu tīrīšana vai jaunu ierīkošana);

- elektroapgādi;

- vides aizsardzības pasākumus;

2.4. Ekonomisko daļu:

- iekārtu, konstrukciju un materiālu kopsavilkumus;

- būvdarbu apjomus;

- izmaksu aprēķinus (tāmes);

2.5. Darbu organizēšanas projektu.

2.6. Ugunsdrošības pasākumu pārskatu.

2.7. Ēkas energoefektivitātes novērtējums aprēķinātajai energoefektivitātei.

2.8. Citas sastāvdaļas, ja tas ir nepieciešams.

2.9. Nepieciešams detalizēti izstrādāt mezglus ēkas daļu siltināšanai un atjaunošanai.

**3. Citas prasības:**

3.1. Projektēšanā vadīties no ēkas energoaudita pārskatā norādītajiem priekšlikumiem ēkas energoefektivitātes uzlabošanai:

3.1.1. Priekšlikumi ēkas ārējo norobežojošo konstrukciju uzlabošanai:

3.1.1.1. ēkas dzīvokļu ārsienu siltināšana ar 200 mm siltumizolācijas slāni. Dzīvokļu ārsienu lodžijās siltināšana ar 100 mm biezu siltumizolācijas slāni. Lodžiju aizstikološana ar divstiklu pakešu logiem. Lodžiju ārējā nožogojuma siltināšana ar 100 mm siltumizolācijas slāni;

3.1.1.2. ēkas kāpņu telpu ārsienu siltināšana ar 200 mm siltumizolācijas slāni;

3.1.1.3. ēkas bēniņu pārseguma siltināšana ar 300 mm siltumizolācijas slāni. Kāpņu telpu ieejas jumta siltināšana ar 200 mm siltumizolācijas slāni;

3.1.1.4. pagraba pārseguma siltināšana ar 150 mm siltumizolāciju. Ēkas cokola siltināšana ar 100 mm ekstrudēto putu polistirolu;

3.1.1.5. ēkas dzīvokļu logu nomaiņa pret trīsstiklu pakešu logiem;

3.1.1.6. kāpņu telpu mazo logu un ieejas bloka stiklojuma nomaiņa pret trīsstiklu pakešu logiem;

3.1.1.7. kāpņu telpu lielo stikla bloku nomaiņa pret divstiklu pakešu logiem;

3.1.1.8. Ēkas ārdurvju nomaiņa.

3.1.2. apkures sistēmas nomaiņa, uzstādot jaunu apkures sistēmu ar jauniem radiatoriem un termostatiskajiem ventiļiem un siltuma maksas sadalītājiem. Apkures sistēmu atdalīt no ārējiem siltumtīkliem ar siltummaini. Apkures sistēmas stāvvadus aprīkot ar automātiskiem balansēšanas vārstiem.

3.2. Projektēšanā vadīties no tehniskās apsekošanas atzinumā norādītajiem priekšlikumiem:

3.2.1. pamatu siltināšana un cokola apmetuma atjaunošana;

3.2.2. veco logu nomaiņa, pret jauniem PVC logiem ar pašregulējošiem gaisa pieplūdes mehānismiem;

3.2.3. pagraba pārseguma šuvju remonts un tā siltināšana;

3.2.4. ārsienu siltināšana, pirms tam veicot izdrupušo šuvju remontu un hermetizāciju;

3.2.5. lodžiju remonts, tai skaitā lodžiju pārseguma remonts un lodžiju ekrānu apdares remonts;

3.2.6. ieejas mezglu remonts ar jumtu nomaiņu;

3.2.7. jaunas elektroapgādes sistēmas, apkures sistēmas, vēdināšanas sistēmas un ūdens apgādes sistēmas izbūve un atjaunošana;

3.2.8. jumta dzelzsbetona konstrukcijas remonts, hidroizolācijas ierīkošana;

3.2.9. bēniņu pārseguma siltināšana;

3.2.10.veikt saliekamo dzelzsbetona savienojuma mezglu pretkorozijas apdari un visu mezglu apbetonēšanu.

3.2.11. cokola dzelzsbetona šķērsrāmju renovācija.

3.3. Veikt kanalizācijas sistēmas atjaunošanu.

3.4. Veikt lietus ūdens novadīšanas sistēmas atjaunošanu.

## 3.5. Pirms piedāvājuma iesniegšanas, pretendentam jāiepazīstas ar objektu un jāveic apkārtnes apskate.

3.7. Darbu izmaksās jāietver visas būvprojekta izstrādāšanas, un ar to saistītās saskaņošanas valsts noteiktajās, nepieciešamajās instancēs.

3.8. Pretendentam visas būvprojekta sadaļas ir jāizstrādā un jāiesniedz valsts valodā, t.sk. elektroniskā formātā. Pretendents ir atbildīgs par pareizu formulu izmantošanu.

3.9. Papildus izdevumi, pēc nepieciešamās dokumentācijas izstrādes, par tālāku šīs dokumentācijas detalizāciju un darba zīmējumu izstrādāšanu netiek atzīti.

3.10. Pretendentam pienākums ir laicīgi pārbaudīt visu dokumentācijas pareizību un nesaistes gadījumā nekavējoties paziņot pasūtītājam.

3.11.Piedāvājuma cenā ir jāņem vērā jebkādi citi projektēšanas darbi, ietverot visus projektēšanas darbus, kuri nav ietverti darba uzdevumā un/vai ir nepieciešami darbu nodrošināšanai. Ja arī kāds darbs nav īpaši uzsvērts, tad pretendentam, ņemot vērā tā profesionālo pieredzi, ir jāievērtē visi projektēšanas darbi, kas vajadzīgi būvobjekta funkcionēšanai, būvniecībai un pilnīgai nodošanai ekspluatācijā. Nekāda papildus maksa par neuzskaitītiem darbiem netiek atzīta.

3.12. Pēc piedāvājuma iesniegšanas pretendents nevar atsaukties uz nepilnīgu vai neizprastu darba uzdevumu.

3.13. Visa veida informācija un dokumenti izpildītājam jāiesniedz paredzētajos termiņos, tā, lai to iesniegšana nekavētu projekta darbu izpildi paredzētajā termiņā.

3.14.Pasūtītājam ir tiesības atteikties no iepirkuma vispār vai no atsevišķas daļas izstrādes, ja piedāvājumi pārsniedz pasūtītāja finansiālās iespējas.

3.15. Projektētājs iesniedz pasūtītājam būvprojektu 6 (sešos) eksemplāros papīra formātā un 1 (vienā) eksemplārā elektroniski CD pdf un dwg formātā, kā arī būvdarbu tāmes MS Excel formātā.

3.16. Projektētājs iesniedz pasūtītājam būvprojektu 60 kalendāro dienu laikā pēc līguma noslēgšanas.

2017.gada 15.jūnijā

Komisijas priekšsēdētājs Valērijs Priluckis

Komisijas locekļi Intis Svirskis

Iveta Dobele